Μπάρμπρα Στρέιζαντ

Η Μπάρμπρα Στράισαντ ή όπως εσφαλμένα έχει επικρατήσει "Στρέιζαντ" (Barbara Joan "Barbra" Streisand, 24 Απριλίου 1942) είναι Αμερικανίδα τραγουδίστρια, ηθοποιός, συγγραφέας, παραγωγός ταινιών και σκηνοθέτης. Έχει βραβευτεί με δύο βραβεία Όσκαρ (ένα Α' Γυναικείου Ρόλου κι ένα Καλύτερου Τραγουδιού), οχτώ Βραβεία Γκράμι, πέντε Βραβεία Έμμυ, ένα ειδικό Βραβείο Τόνυ, βραβείο του Αμερικανικού Ινστιτούτου Κινηματογράφου και βραβείο Peabody και είναι μία από τους λίγους καλλιτέχνες που έχουν κερδίσει Όσκαρ, Έμμυ, Γκράμι και Βραβείο Τόνι.

Είναι μία από τις πιο επιτυχημένες καλλιτέχνιδες στη μοντέρνα ιστορία της καλλιτεχνικής βιομηχανίας με πωλήσεις πάνω από 71,5 εκατομμύρια δίσκους στις Ηνωμένες Πολιτείες και 140 εκατομμύρια δίσκους παγκοσμίως.  Είναι η μεγαλύτερη σε πωλήσεις γυναίκα καλλιτέχνις στη λίστα των Μεγαλύτερων σε Πωλήσεις Καλλιτεχνών της RIAA, η μόνη γυναίκα που βρίσκεται μέσα στο top 10 και η μόνη καλλιτέχνης εκτός της σκηνής του ροκ.Gold and Platinum Top Selling Artists . RIAA.com. Μαζί με τον Φρανκ Σινάτρα, τη Σερ και τη Σίρλεϊ Τζόουνς, μοιράζεται τη διάκριση να έχει βραβευτεί με Όσκαρ υποκριτικής και να έχει φτάσει στην κορυφή του U.S. Billboard Hot 100 chart.

Σύμφωνα με την RIAA, η Στράισαντ κατέχει το ρεκόρ για τους περισσότερους δίσκους στο τοπ 10 από όλες τις γυναίκες καλλιτέχνες - σύνολο 32 από το 1963. Συνολικά έχει 51 χρυσούς δίσκους, 30 πλατινένιους και 13 πολυπλατινένιους στις Ηνωμένες Πολιτείες.

Πέρα από την καριέρα της στο χώρο της μουσικής, η Στράισαντ έχει διαγράψει λαμπρή πορεία στο χώρο του κινηματογράφου. Έκανε την πρώτη της κινηματογραφική εμφάνιση το 1968 στο μιούζικαλ Ένα αστείο κορίτσι (Funny Girl) σε σκηνοθεσία Γουίλιαμ Γουάιλερ, ενώ ήταν ήδη καταξιωμένη στο χώρο της μουσικής. Η ταινία της χάρισε Όσκαρ Α' Γυναικείου Ρόλου το οποίο μοιράστηκε με την Κάθριν Χέπμπορν επίσης νικήτρια εκείνη τη χρονιά για την ταινία Το λιοντάρι του χειμώνα (Lion in the Winter). Έπειτα ακολούθησε μια σειρά από επιτυχημένες ταινίες όπως: Χελόου Ντόλι (Hello Dolly, 1969), Μια τρελή τρελή καταδίωξη (What's up, Doc?, 1972), Τα καλύτερά μας χρόνια (The Way We Were, 1973) (για το οποίο έλαβε την δεύτερή της υποψηφιότητα για Όσκαρ Α' Γυναικείου Ρόλου) και Ένα αστέρι γεννιέται (A Star Is Born, 1976). Το 1982 σκηνοθέτησε και έκανε την παραγωγή της ταινίας Yentl, ενώ το δεύτερό της σκηνοθετικό εγχείρημα, η ταινία του 1991 Ο πρίγκηπας της παλίρροιας (The Prince of Tides) της χάρισε μια υποψηφιότητα για την παραγωγή της ταινίας. Το 1996 σκηνοθέτησε τη ρομαντική κωμωδία Ο καθρέφτης έχει δυο πρόσωπα (The Mirror Has Two Faces) στην οποία είχε επίσης τον πρωταγωνιστικό ρόλο που της χάρισε μια υποψηφιότητα για Χρυσή Σφαίρα καλύτερης ερμηνείας σε μιούζικαλ ή κωμωδία. Πιο πρόσφατος αξιοσημείωτος κινηματογραφικός της ρόλος είναι εκείνος της Ροζ Φόκερ στην κωμωδία Πεθερικά της συμφοράς (Meet the Fockers, 2004) (σίκουελ της ταινίας του 2000 Γαμπρός της Συμφοράς (Meet the Parents) και στο σίκουελ Γονείς της Συμφοράς (Little Fockers, 2010).

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1968Funny GirlΈνα αστείο κορίτσιΦάνι Μπράις1969Hello DollyΧελόου ΝτόλιΝτόλι Λιβάι1970On a Clear Day You Can See ForeverΗ διπλή ζωή της Ντέζι ΓκέιμπλΝτέζι Γκέιμπλ / Μελίντα ΤεντρίςThe Owl and the PussycatΗ τροτέζα και ο πρωτάρηςΝτόρις1972What's Up, Doc?Μια τρελή τρελή καταδίωξηΤζούντι ΜάξγουελUp the SandboxΜάργκαρερ Ρέινολντς1973The Way We WereΤα καλύτερά μας χρόνιαΚέιτι Μορόσκι1974For Pete's SakeΈνα κορίτσι που τα κάνει όλαΧενριέτα Ρόμπινς (Χένρι)1975Funny LadyΠαράξενη κυρίαΦάνι Μπράις1976A Star Is BornΈνα αστέρι γεννιέταιΈστερ Χόφμαν Χάουαρντ1979The Main EventΈνα τρελό θεότρελο ζευγάριΧίλαρι Κρέιμερ1981All Night LongΟι καλύτερές μας νύχτεςΣέριλ Γκίμπονς1983YentlΓιεντλΓιεντλ Μέντελ / Άνσελ Μέντελ1987NutsΣε αντίστροφη μέτρησηΚλόντια Φέιθ Ντρέιπερ1991The Prince of TidesΟ πρίγκιπας της παλίρροιαςδρ Σούζαν Λοουενστάιν1996The Mirror Has Two FacesΟ καθρέφτης έχει δύο πρόσωπαΡόουζ Μόργκαν2004Meet the FockersΠεθερικά της συμφοράςΡόζαλιν Φόκερ (Ροζ)2010Little FockersΓονείς της συμφοράς2012The Guilt TripΗ κατάρα της μητέρας μουΤζόις Μπρούστερ

 Παραπομπές 

 Εξωτερικοί σύνδεσμοι 
μικρογραφία|260x260εσ|Με τον Γουόλτερ Ματάου στην ταινία Αλό, Ντόλι! (1969)
 Επίσημη ιστοσελίδα


Κατηγορία:Αμερικανίδες τραγουδίστριες
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Αμερικανίδες ηθοποιοί θεάτρου
Κατηγορία:Αμερικανοεβραίοι
Κατηγορία:Αμερικανίδες ηθοποιοί κινηματογράφου
Κατηγορία:Νικητές βραβείου Tony
Κατηγορία:Αμερικανοί ακτιβιστές δικαιωμάτων ΛΟΑΤ